stanford-oval/wikipedia huggingface dataset:
Johann Götz
Sotilasura

Götz oli kotoisin Lüneburgista ja alun perin luterilainen. Hän aloitti sotilasuransa Ernst von Mansfeldin alaisuudessa 1621, mutta vaihtoi keisarillisten puolelle Fleurusin taistelun jälkeen 1622 ja nousi everstiksi 1626. Myöhemmin Götz palveli Albrecht von Wallensteinin joukoissa, ja Wallenstein nimitti hänet Rügenin käskynhaltijaksi. Götz ei kyennyt estämään ruotsalaisten maihinnousua saarelle vuonna 1630 ja menetti asemansa. Götz osallistui 1632 Lützenin taisteluun, ja vuonna 1633 hän sai vapaaherran arvon. Wallenstein murhattiin 1634, mutta Götz selvisi murhan jälkeen tehdyistä Wallensteinin mielisten upseerien puhdistuksista. Götz nimitettiin Sleesiassa sotineiden joukkojen komentajaksi, mutta hän hoiti tehtävää niin huonosti, että joutui sotaoikeuteen syynä epäpätevyys ja mahdollinen maanpetturuus.
Vuonna 1635 Götz kääntyi katoliseksi ja sai kreivin arvon. Götz vaihtoi 1636 Baijerin palvelukseen, jossa hänet nimitettiin armeijan ylipäälliköksi, ja hän sai marsalkan arvon. Melchior von Hatzfeldtin hävittyä Wittstockin taistelussa ruotsalaisille Götz yhdisti joukkonsa Hatzfeldtin kanssa, mutta joutui silti vetäytymään Johan Banérin johtamien ruotsalaisten edetessä. Vuonna 1637 Götz ja Hatzfeldt saartoivat Banérin Torgaussa, ja tämä joutui vetäytymään takaisin Pommeriin.
Götz johti hyvin Westfalenissa toiminutta armeijaa, mutta epäonnistui Breisachin vapauttamisessa 1638. Epäonnistumisen vuoksi Götz joutui toistamiseen sotaoikeuteen. Hänet kuitenkin vapautettiin 1640, ja hän vaihtoi takaisin keisarin palvelukseen, jossa hänestä tuli heti yksi keisarillisen armeijan johtavista kenraaleista. Vuodesta 1641 eteenpäin Götz toimi menestyksekkäästi: hän johti 1641 yhdistynyttä keisarillis-saksilaista armeijaa Görlitzin piirityksessä, ja vuonna 1643 hän toimi Matthias Gallasin kakkosmiehenä. Vuosina 1642 ja 1644 Götz komensi Unkarissa keisarillista armeijaa, joka taisteli Transilvanialaista ruhtinas Sigismund von Rákóczia vastaan.
Kun keväällä 1645 Lennart Torstensson tunkeutui Böömiin, kutsuttiin Götz apuun. Hän kohtasi ruotsalaiset yhdessä Hatzfeldtin kanssa 6. maaliskuuta Jankovin taistelussa, mutta taistelu hävittiin ja Götz kaatui.
Perintö

Götz oli niin sanotun "saksalaisen puolueen" johtavia jäseniä ja italialaisten kenraalien Federico Savellin ja Ottavio Piccolominin katkera vihollinen. Tämä ei kuitenkaan estänyt riitautumista myös saksalaisen Hatzfeldtin kanssa.
Luonteeltaan Götz oli hyökkäävä, ylimielinen ja uppiniskainen sekä karkea käytöstavoiltaan. Hän ei kyennyt yhteistyöhön vertaistensa tai ylempiensä kanssa, mutta alaistensa kanssa hän tuli hyvin toimeen. Götz luuli liikaa omista kyvyistään ja ajatteli, että kaikki keisarillisen ja Baijerin armeijan kenraalit olivat häntä huonompia. Kenraalina Götz oli varomattoman rohkea, mutta hänellä oli kohtalaiset johtamiskyvyt ja karismaa. Hän kohtasi suhteettoman paljon epäonnistumisia, johtuen joko toistuvasta huonosta onnesta tai vääristä päätöksistä. Hatzfeldt on mustamaalannut Götzin maineen niin pahoin, että hänen menestyksiään on ylenkatsottu.
Götz oli naimisissa kahdesti. Ensimmäinen vaimo oli Elisabeth von Falcken ja toinen Apollonia von Hoditz. Ensimmäisen puolison kanssa Götz sai kaksi poikaa:
Siegmund Friedrich von Götzen (1622–1662)
Johann Georg von Götzen (1623–1679)
Aiheesta muualla

Koniarek, Klaus: Wer war wer im Dreißigjährigen Krieg (Biographie des kaiserl. Feldherrn Götz) koni.onlinehome.de. Arkistoitu 9.5.2005. (saksaksi)
Ryu Seung-min

| Mitalit | Mitalit | Mitalit |  |
| --- | --- | --- | --- |
|  Ryu Seung-min |  Ryu Seung-min |  Ryu Seung-min |  |
Maa:   Etelä-Korea
Miesten pöytätennis
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | kaksinpeli |  |
|  Hopeaa | Lontoo 2012 | joukkuepeli |  |
|  Pronssia | Peking 2008 | joukkuepeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Hopeaa | Guangzhou 2008 | joukkuepeli |  |
|  Hopeaa | Bremen 2006 | joukkuepeli |  |
|  Pronssia | Dortmund 2012 | joukkuepeli |  |
|  Pronssia | Moskova 2010 | joukkuepeli |  |
|  Pronssia | Zagreb 2007 | kaksinpeli |  |
|  Pronssia | Doha 2004 | joukkuepeli |  |
|  Pronssia | Osaka 2001 | joukkuepeli |  |
Ryu Seung-min (s. 5. elokuuta 1982, Soul) on eteläkorealainen pöytätennispelaaja. Ensimmäisen aikuisten arvokisamitalin hän saavutti Osakasta vuonna 2001. Syyskuussa 2004 hänen rankingsijoituksensa oli 2. Hän on saavuttanut kolme mitalia olympialaisissa: yhden kaikkia eri mitaleita ja niistä yhden kaksinpelissä (eli kultaa Ateenassa 2004) ja loput kaksi joukkuepelissä.
Rion olympialaisten aikana Ryu Seung-min valittiin urheilijakomissioon ja sen myötä Kansainvälisen olympiakomitean jäseneksi 8 vuoden ajanjaksolle 2017-2024.
Kuva Ruy Seung-Minin ja Tang Pengin välisestä ottelusta Lontoon olympialaisista 2012
Ryvässipuli

| Ryvässipuli |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Allioideae
Suku::  Laukat Allium
Laji::  cepa
Lajikeryhmä::  Aggregatum-ryhmä
Infobox OKNimi-testi OK: 
Ryvässipuli eli jakosipuli (Allium cepa Aggregatum-ryhmä) on ruokasipulin lajikeryhmä. Se on tavallista kepasipulia selvästi pienempi ja lisääntyy jakaantumalla usean sipulin rypääksi. Sen maku ja käyttö muistuttavat salottisipulia, mutta ryvässipuli on lähisukulaistaan salottisipulia voimakkaamman makuinen.
Perinteinen viljelykasvi ryvässipuli on tullut Suomeen Venäjältä. Sitä viljellään paljon myös Virossa.
James F. Clements

James Franklin Clements (31. lokakuuta 1927 New York – 9. kesäkuuta 2005 Oceanside, Kalifornia) oli yhdysvaltalainen sotilas, lintutieteilijä, liikemies ja diplomaatti.
Clements eli pääosan lapsuudestaan Graham School Orphanage -nimisessä orpokodissa Hastings-on-Hudsonissa New Yorkissa. 15-vuotiaana hän liittyi Yhdysvaltain kauppalaivastoon ja saatuaan tarpeeksi ikää Yhdysvaltain laivastoon, jossa hän palveli lentotukialuksella Filippiinienmerellä.
Sodan jälkeen Clements opiskeli Beloit Collegessa Wisconsinissa, avioitui Mary Nortonin kanssa ja valmistui kandidaatiksi Minnesotan yliopistosta. Korean sodassa Clements palveli Yhdysvaltain ilmavoimissa. Vuonna 1952 Clementsit – perheeseen oli syntynyt kaksi poikaa – muuttivat Kaliforniaan, missä Clementsistä tuli osakas menestyvässä George Rice & Sons -nimisessä painotalossa.
Vuonna 1975 Clements väitteli filosofian tohtoriksi Alliant International Universitystä Kaliforniassa. Hänen väitöksestään sukeutui lopulta ensimmäinen painos teoksesta Birds of the World. A Check List (2000). Cornellin yliopisto julkaisi teoksen kuudennen painoksen 2007, esipuheen siihen kirjoitti Jared Diamond. Muun muassa Lynx Edicionsin kustantamassa Handbook of the Birds of the World teossarjassa käytetään Clementsin luomaa lintujen luokittelua.
Clements luopui osakkuudestaan painotalossa 1988 ja perusti Ibis Publishing Companyn. Yhtiö kustansi useita luontokirjoja sekä myös Clementsin ja Noam Shanyn A Field Guide to the Birds of Peru ja Clementsin A Field Guide to the Birds of the Yap Island. Vuonna 2005 hänen kunniakseen nimettiin uusi sääskikerttulaji Polioptila clementsi.
Vuonna 1989 Malawin presidentti, tohtori Kamuzu Bonda, nimitti Clementsin Kalifornian kunniakonsuliksi.
Aiheesta muualla

James F. Clementsin muistokirjoitus Helsingin Sanomissa
John Jones

John Jones voi tarkoittaa seuraavia henkilöitä:
John Jones (1810–1869), walesilainen runoilija
John Jones Maesygarnedd (1597–1660), walesilainen sotilas
John Paul Jones (1747–1792), yhdysvaltalainen sotilas
John Thomas Jones (1783–1843), Royal Engineersin pääministeri
John Paul Jones (s. 1946), brittiläinen muusikko
John P. Jones (1829–1912), englantilainen poliitikko
John S. Jones (1836–1903), yhdysvaltalainen poliitikko
John H. Jones (1873 – 1955), brittiläinen jalkapalloilija
Sateenkaarimessu

Sateenkaarimessu tarkoittaa erityisesti seksuaali- ja sukupuolivähemmistöille suunnattua, lähinnä luterilaisen kirkon jumalanpalvelusta. Suomen evankelis-luterilaisen kirkon mukaan messujen tarkoitus on tarjota seksuaali- ja sukupuolivähemmistöihin kuuluville mahdollisuus kokoontua ja tavata muita samassa elämäntilanteessa ja viiteryhmässä olevia ihmisiä. Sateenkaarimessujen järjestäminen riippuu seurakunnasta, ja Suomessa niitä ovat järjestäneet muun muassa Kallion seurakunta, Tampereen seurakuntayhtymä Finlaysonin kirkossa, Lahden seurakuntayhtymä, Turun ja Kaarinan seurakuntayhtymä sekä Kuopion evankelis-luterilainen seurakunta Männistön kirkossa. Suomessa seksuaali- ja sukupuolivähemmistöille suunnattujen messujen puolestapuhuja on erityisesti Sateenkaariyhdistys Malkus ry. Yhdistys järjestää myös hengellistä ja elämänkatsomuksellista ryhmätoimintaa.
Sateenkaarimessuja on järjestetty myös Pride-tapahtumien yhteydessä.
Messuja on järjestetty myös muissa evankelis-luterilaisissa kirkoissa, muun muassa Ruotsissa. Tukhomassa sateenkaarimessuja (regnbågsmässan) järjestetään säännöllisesti Sofian kirkossa. Saksassa on myös katolisia seurakuntia, jotka järjestävät sateenkaarimessujen tapaisia jumalanpalveluksia, esimerkiksi Frankfurtin Maria Hilf -seurakunta.
Nimitys sateenkaarimessu juontuu moniarvoisuutta kuvaavasta sateenkaarilipusta.
Sabin Merino

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sabin Merino Zuloaga
Syntymäaika: 4. tammikuuta 1992 (ikä 32)
Syntymäpaikka: Urduliz, Espanja
Pelipaikka: hyökkääjä
Pituus: 187 senttimetriä
Seura
Seura: Leganés
Pelinumero: 9
Junioriseurat
2001–2002: Danok Bat
2002–2005: Athletic Bilbao
2005–2008: Danok Bat
2008–2009: Javanon
2009–2011: Danok Bat
Seurat
| Vuodet | Seura | O | (M) |
| 2011–2013 | Basconia | 70 | (27) |
| 2012–2015 | Bilbao Athletic | 81 | (21) |
| 2015–2019 | Athletic Bilbao | 48 | (6) |
| 2018–2019 | → Leganés (laina) | 12 | (0) |
| 2019– | Leganés | 0 | (0) |
 Seurajoukkueuran tilastot kattavat vain kansalliset sarjat, päivitetty 17. elokuuta 2019.
Sabin Merino Zuloaga (s. 4. tammikuuta 1992 Urduliz, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Leganésia ja on pelipaikaltaan hyökkääjä.
Seurajoukkueura

21. kesäkuuta 2013 Sabin nostettiin Athletic Bilbaon reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä. Kauden 2014–2015 päätteeksi hänen maalisaldonsa näytti 18 osumaa, ja 29. kesäkuuta 2015 onnistuneen kauden johdosta, Sabin nostettiin seuran edustusjoukkueeseen.
Sabin teki ensiesiintymisensä edustusjoukkueessa 6. elokuuta 2015 Eurooppa-liigan karsintaottelussa azerbaidžanilaista İnter Bakua vastaan. Ensimmäisen maalinsa hän teki 20. elokuuta 2015 Eurooppa-liigan karsintaottelussa slovakialaista MŠK Žilinaa vastaan.
Aiheesta muualla

Sabinin tilastot BDFutbol-sivustolla (englanniksi)
Sabinin tilastot Soccerway-sivustolla (englanniksi)
Ryydimaa

| Ryydimaa Bat & Ryyd |
| --- | --- | --- |

Studioalbumin tiedot
 Äänitetty : 1989–1998
 Julkaistu: 1998
 Formaatti: CD, C-kasetti
 Tyylilaji: elektroninen musiikki, huumorimusiikki
 Kesto: 43.24
 Levy-yhtiö: Ryyd Records
Batin ja Ryydin muut julkaisut
| Niin kallis on maa... 1991 | Ryydimaa 1998 | Ryydimpää tavaraa 2003 |
Ryydimaa on Bat & Ryydin vuonna 1998 julkaistu studioalbumi. Levyllä oli uusien kappaleiden lisäksi välispiikkejä, joissa imitoitiin julkisuuden henkilöitä sekä kaksi vanhaa kappaletta edellisiltä albumeilta.
Poptori julkaisi vuonna 2003 kokoelmalevyn Ryydimpää tavaraa, jossa on lähes sama sisältö kuin Ryydimaa-albumilla, mutta se ei sisällä Ryydimaa-albumilla olevia "Ykän kone" sekä "Ehtaa tavaraa" -kappaleita.
Kappaleet

Ryydimaa (intro) – 1.20
Kossuvissypekka – 3.37 (alkuperäinen kappale: Dracula's Tango)
Kötinä I – 1.33
Kahtena kaikki – 3.03 (alkuperäinen kappale: Jos jotain yrittää)
Ykän kone – 3.16
Kötinä II – 0.17
Whäm-Bäm – 3.23
Räpyläjenkka – 2.08 (alkuperäinen kappale: Suomessa olen minä syntynyt)
Kötinä VI – 0.05
Kötinä III – 0.13
Jestas sentään – 3.06
Pelkkää ilmaa – 3.21
Kötinä IV – 0.08
Hyvät, pahat ja rumat – 3.29
C'mon, C'mon – 3.27
Kötinä V – 0.12
Ehtaa tavaraa – 4.12
Lentävä puliukko – 2.41 (alkuperäinen kappale: Lentävä kalakukko)
Räpylädance – 3.02
Salaparuta

| Salaparuta |
| --- | --- |
 Vanhan kylän raunioita
 Salaparuta
 Koordinaatit: 37°45′32.40″N, 13°00′38.16″E 
Valtio:   Italia
Alue:  Sisilia
Maakunta:  Trapani
Pinta-ala:  
 – Maa:  41,42  km²
Korkeus:  171 (78 - 609)  m
Väkiluku (2015):  1 720 
 – Väestötiheys:  40  as./km²
 
 Kunnan kotisivut 
Infobox OKVirheellinen NIMI-arvo: 
Salaparuta on kunta Italiassa Sisilian länsiosassa olevassa Trapanin maakunnassa.
Salaparuta tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunut kylä hylättiin, ja uusi kylä päätettiin rakentaa muutaman kilometrin päähän vanhasta.
Aiheesta muualla

Kuvia tai muita tiedostoja aiheesta Salaparuta Wikimedia Commonsissa
Trapanin maakunta
Alcamo | Buseto Palizzolo | Calatafimi Segesta | Campobello di Mazara | Castellammare del Golfo | Castelvetrano | Custonaci | Erice | Favignana | Gibellina | Marsala | Mazara del Vallo | Paceco | Pantelleria | Partanna | Petrosino | Poggioreale | Salaparuta | Salemi | San Vito Lo Capo | Santa Ninfa | Trapani | Valderice | Vita
John Joseph

John Joseph (15. marraskuuta 1932 – 6. toukokuuta 1998) oli Faisalabadin hiippakunnan roomalaiskatolinen piispa vuosina 1984–1998. Hän teki itsemurhan vastalauseena kristittyjen julmalle kohtelulle Pakistanin muslimien taholta.
Joseph syntyi Khushpurissa, Punjabissa ja opiskeli Christ the King Seminary -pappisseminaarissa Karachissa. Hän sai pappisvihkimyksensä 18. tammikuuta 1960. Tohtoriksi valmistuttuaan hän pääsi henkilökunnan jäseneksi seminaariin, jossa oli opiskellut. 24. lokakuuta 1980 hänet nimitettiin Faisalabadin apulaispiispaksi. Piispaksi vihkiminen seurasi 9. tammikuuta 1981. 9. tammikuuta 1984 Josephista tuli Faisalabadin piispa. Toukokuussa 1998 hän ampui itsensä, kun kristitty mies oli teloitettu Pakistanissa jumalanpilkkasyytteiden nojalla. Hänen jälkeensä uudeksi piispaksi nousi Joseph Coutts.
Josephin taistelusta vähemmistöoikeuksien puolesta on tehty muun muassa 45-minuuttinen dokumentti A Sun Sets in. 31. maaliskuuta 2007 Darulaloom Jamia Rehmania -madrassassa Faisalabadissa otettiin käyttöön piispan mukaan nimetty muistosali.
Aiheesta muualla

Catholic-Hierarchy.org: Bishop John Joseph (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Joseph (bishop)
Käännös suomeksi
James F. Hanley

James Frederick Hanley (17. helmikuuta 1892 – 8. helmikuuta 1942) oli yhdysvaltalainen säveltäjä, sanoittaja ja pianisti. Hänen tunnetuin teoksensa on sanoittaja Ballard MacDonaldin kanssa kirjoitettu populaari- ja jazzmusiikin standardi ”Indiana”. Hän sävelsi uransa aikana musiikin lukuisiin Broadway-näytelmiin sekä ainakin kahteen elokuvaan.
Hanley työskenteli ensin vaudeville-esityksissä ja myöhemmin ryhtyi säveltämään musiikkia Broadway-näytelmiin. Fanny Brice otti hänen vuonna 1920 säveltämänsä laulun ”Rose of Washington Square” tunnuskappaleekseen ja auttoi myös tekemään tunnetuksi seuraavana vuonna kirjoitetun ”Second Hand Rose” -kappaleen. Hanleyn menestyneimmäksi näytelmäksi muodostui vuoden 1926 Honeymoon Lane, joka oli Kate Smithin Broadway-debyytti ja sisälsi muun muassa hitit ”Dreams for Sale” ja ”Little White House at the End of Honeymoon Lane”.
Broadway-näytelmät

Hanley oli mukana useiden Broadway-näytelmien musiikin säveltämisessä.
Robinson Crusoe, Jr. (1916)
Pins and Needles (1922)
Big Boy (1925)
Honeymoon Lane (1926)
Queen High (1926)
Ziegfeld's Revue, No Foolin (1926)
Sidewalks of New York (1927)
Keep It Clean (1929)
Thumbs Up (1934)
Aiheesta muualla

Lisää luettavaa aiheesta James Frederick Hanley on Wikiaineistossa (englanniksi)
James Hanley Internet Broadway Databasessa (englanniksi)
James F. Hanley (Arkistoitu – Internet Archive) Songwriters Hall of Famessa (englanniksi)
Ryydimpää tavaraa

| Ryydimpää tavaraa Bat & Ryyd |
| --- | --- | --- |

Kokoelmalevyn tiedot
 Äänitetty : 1989–1998
 Julkaistu: 2002
 Formaatti: CD
 Tyylilaji: huumorimusiikki
 Levy-yhtiö: Poptori Oy
Batin ja Ryydin muut julkaisut
| Ryydimaa 1998 | Ryydimpää tavaraa 2002 |   |
Ryydimpää tavaraa on laulajakaksikko Bat & Ryydin vuonna 2002 julkaistu kokoelmalevy. Kokoelmalevyllä on lähes sama sisältö kuin vuonna 1998 julkaistulla Ryydimaa-albumilla, mutta poikkeuksen tekee että levyllä on kappaleita Niin kallis on maa... -albumilta, mutta se ei sisällä Ryydimaa-albumilla olevia "Ykän kone" sekä "Ehtaa tavaraa" -kappaleita.
Kappaleet

Ryydimaa (intro) – 1.20
Kossyvissypekka – 3.37  (alkuperäinen kappale: Dracula / Draculas Tango)
Kötinä I – 1.33
Kahtena kaikki – 3.03  (alkuperäinen kappale: Jos jotain yrittää / Harva meistä on rautaa)
Kötinä II – 0.17
Whäm-Bäm – 3.23
Räpyläjenkka – 2.08
Kötinä III – 0.13
Jestas sentään – 3.06  (alkuperäinen kappale: Crazy)
Pelkkää ilmaa – 3.21
Kötinä IV – 0.08
Hyvät, pahat ja rumat – 3.29
Cmon, Cmon – 3.27
Ya-Ya-Yaa – 3.58
Ehtaa tavaraa 22 ja 1/2 – 3.53
Bosliini Billy – 4.23
Kötinä V – 0.12
Lentävä puliukko – 2.41  (alkuperäinen kappale: Lentävä kalakukko)
Räpylädance – 3.02
Fiilaten ja höyläten – 3.14
Kötinä VI – 0.05
Ryu Jun-yeol

| Ryu Jun-yeol |
| --- | --- |

Henkilötiedot
Syntynyt: 25. syyskuuta 1986 (ikä 38) Suwon, Korean tasavalta
Ammatti:  näyttelijä
Aiheesta muualla
IMDb 
Ryu Jun-yeol (hangul: 류준열; hanja: 柳俊烈, s. 25. syyskuuta 1986 Suwon, Korean tasavalta) on korealainen näyttelijä.
Aiheesta muualla

/ Ryu Jun-yeol Facebookissa
Jaydy Michel

Jaydy Michel (s. 20. joulukuuta 1973, Guadalajara, Meksiko) on espanjalainen meksikolaissyntyinen näyttelijä. Hän on näytellyt Serranon perhe -sarjassa hahmoa nimeltä Celia Montenegro vuosina 2007–2008.
Satu Kunnas

Satu Kunnas (s. 3. syyskuuta 1977 Helsinki) on suomalainen entinen jalkapalloilija. Hänen pelipaikkansa oli maalivahti. Kunnas on keskittynyt uransa jälkeen poliisiopintoihin. Ensimmäisen naisten maaottelunsa Kunnas pelasi 13. maaliskuuta 1996 Ruotsia vastaan. Hän on pelannut yhteensä 47 naisten maaottelussa. Kunnas oli ehdolla FIFA:n vuoden pelaajaksi 23 muun naisen ohella vuonna 2005, jolloin suomalaisista myös Laura Kalmari oli ehdolla. Sadun nuorempi veli Kristian Kunnas on myös entinen jalkapalloilija ja hän on edustanut Suomea alle 16- ja alle 18-vuotiaiden EM-kisoissa sekä alle 20-vuotiaiden MM-kisoissa.
Seurat

NuPS, Vihti (kasvattajaseura)
Helsingin Jalkapalloklubi
FC Kontu, Helsinki
AC Vantaa
Malmin Palloseura, Helsinki
Asker SK, Norja
Flöya IF, Norja
FC United, Pietarsaari
Saavutukset

EM välierä 2005
U16 PM-kulta 1994
U21 PM-hopea ja -pronssi
Vuoden naispelaaja 2005 (maajoukkueen valmennusjohdon valinta)
Suomen mestaruus 1995
Norjan mestaruussarjan pronssi 2003 ja 2004
Ryvardenin majakka

| --- | --- |
Sijainti:  Sveio Norja
| --- | --- |
Korkeus:  10  m  
| --- | --- |
Valmistunut:  1849 
Automatisoitu:  1984 
| --- | --- |
Valon korkeus:  22,0  m 
Valonkanto:  23,5  km 
Valon ominaisuudet:  Oc(3) WRG 10s 
| --- | --- |
ARLHS:  NOR038 
Admiralty:  B3578 
NGA:  115-2900 
Norsk fyrliste:  133200 
muokkaa - muokkaa wikitekstiä - muokkaa Wikidataa
Ryvardenin majakka (norj. Ryvarden fyr) on Sveion kunnassa Vestlandin läänissä Norjassa sijaitseva majakka. Se perustettiin vuonna 1849 ja automatisoitiin sekä jätettiin miehittämättömäksi 1984.
Aiheesta muualla

Kuvia tai muita tiedostoja aiheesta Ryvardenin majakka Wikimedia Commonsissa
Jayda Jansen

| Jayda Jansen> Henkilötiedot |
| --- | --- |
Syntynyt: 2000
Kansalaisuus:   Yhdysvallat
Koripalloilija
Aktiivisena:  2018–
Pelipaikka:  takapelaaja
Pituus:  175 cm
Nyk. joukkue:  Forssan Alku
Sarja:  Naisten Korisliiga
Jayda Jansen (s. 2000) on yhdysvaltalainen koripalloilija, pelipaikaltaan takapelaaja. Hän on pituudeltaan 175-senttimetrinen. Hän edustaa Suomen Korisliigassa Forssan Alkua.
Jansen edusti Yhdysvaltain yliopistosarjoissa kausina 2018–2021 Maryvillen yliopistoa ja kausina 2021–2023 Toledon yliopistoa. Hän siirtyi Suomeen Forssan Alun joukkueeseen kaudeksi 2023–2024. Hän pelasi Korisliigan runkosarjassa 20 ottelua ja teki niissä ottelua kohden keskimäärin 18,4 pistettä, otti 4,1 levypalloa ja antoi 3,9 koriin johtanutta syöttöä.
Jokivarren koulu

Jokivarren koulu voi tarkoittaa seuraavia:
Jokivarren koulu, vuonna 2006 lakkautettu peruskoulu Jyväskylässä
Jokivarren koulu, Jämsässä 1869–2015 toiminut koulu, alkujaan kansakoulu, myöhemmin peruskoulun ala-aste
Jokivarren koulu, peruskoulu Orimattilassa
Jokivarren koulu, alakoulu Vantaan Nikinmäessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jokivarren koulu”, voi hakea sivunnimihaulla, laajalla sivunnimihaulla tai tekstihaulla.
Saadanin kansallispuisto

| --- | --- |
Sijainti:  Tansania
| --- | --- |
Tyyppi:  Kansallispuisto 
Perustettu:  2005 
muokkaa - muokkaa wikitekstiä - muokkaa Wikidataa
Saadanin kansallispuisto on luonnonsuojelualue Tansaniassa, Intian valtameren rannalla. Sen pinta-ala on 1 100 neliökilometriä. Puisto sai alkunsa riistanhoitoalueena 1960-luvulla. Vuonna 2002 sen pinta-ala nostettiin kaksinkertaiseksi. Salametsästys on ollut aiemmin alueella suuri ongelma, mutta yhteistyössä läheisten kylien kanssa salametsästys on saatu vähenemään.
Puisto on siitä erityinen, että se ulottuu valtameren rannalta pensassavannille. Siellä näkee kirahveja, puhveleita, pahkasikoja, paviaaneja ja erilaisia antilooppeja. Elefantit liikkuvat 30 yksilön laumoina, ja leijonilla on useita pentueita puiston alueella. Muita petoja ovat leopardi, hyeena ja sakaali. Wami-jokea pitkin tehdään risteilyjä, joissa voi nähdä krokotiileja ja virtahepoja. Saadanin ranniolla on Manner-Tansanian viimeinen uhanalaisen  liemikilpikonnan pesimäalue. Merialueilla tavataan ryhävalaita ja delfiinejä.
Saada (maakunta)

Saadan maakunnan sijainti
Saadan maakunta (arab. ‏صعدة‎ ‎ , Ṣa'dah) on Jemenin maakunta maan pohjoisrajalla. Maakunnan keskus on Sa'dan kaupunki. Saadan pinta-ala on 12 400 neliökilometriä ja sen asukasluku vuonna 2012 oli 862 800. Saadan maakunta jakautuu 15 piirikuntaan.
Saadan maakunnasta on lähtöisin imaamisuku Al-Huthi, jotka aloittivat vuonna 2004 Huthikapinana tunnetun vastarinnan Jemenin hallintoa vastaan. Kapinallisia kutsutaan johtajansa mukaan hutheiksi ja he haluavat Saadan maakunnalle autonomiaa ja suojata alueen perinteistä islamin muotoa zaidilaisuutta alueen valtauskonnolta sunnilaisuudelta.
Jerabekin keskus

Jerabekin keskus on geometrian alaan kuuluva termi.
Olkoon ABC teräväkulmainen kolmio, jonka korkeusjanat ovat AA', BB' ja CC'. Tällöin kolmioiden AB'C', CA'B' ja BC'A' leikkaavat samassa pisteessä, joka on Jerabekin keskus. Jerabekin keskus on aina kolmion ABC Eulerin suoralla.
Aiheesta muualla

Jerabek Center – MathWorld
John F. Seitz

| John F>  Seitz |
| --- | --- |

Henkilötiedot
Syntynyt: 23. heinäkuuta 1892 Chicago, Illinois, Yhdysvallat
Kuollut: 27. helmikuuta 1979 (86 vuotta) Woodland Hills, Kalifornia
Kansalaisuus:   Yhdysvallat
Ammatti:  elokuvaaja
John Francis Seitz (23. heinäkuuta 1892 Chicago, Illinois – 27. helmikuuta 1979 Woodland Hills, Kalifornia) oli yhdysvaltalainen elokuvaaja ja keksijä. Seitz aloitti elokuva-alalla laboratorioapulaisena 1909 ja siirtyi kuvaajaksi 1916. Hän oli seitsemän kertaa Oscar-ehdokkaana parhaasta kuvauksesta. Seitz jäi eläkkeelle 1960, jonka jälkeen hän omistautui kuvaustekniikan kehittämiselle ja sai nimiinsä 18 alan patenttia.
Osittainen filmografia

Tie Kairoon (Five Graves to Cairo, 1943)
Nainen ilman omaatuntoa (Double Indemnity, 1944)
Tuhlattuja päiviä (The Lost Weekend, 1945)
Yöllä on 1000 silmää (Night Has a Thousand Eyes, 1947)
Meidän iloinen joukkomme (On Our Merry Way, 1948)
Auringonlaskun katu (Sunset Blvd, 1950)
Pettäjän jäljillä (Captain Carey, U.S.A, 1950)
Aiheesta muualla

John F. Seitz Internet Movie Databasessa. (englanniksi)
John F. Seitz Elonetissä.